CELEX: 62015CN0668
Language: fi
Date: 2015-12-14 00:00:00
Title: Asia C-668/15: Ennakkoratkaisupyyntö, jonka Vestre Landsret (Tanska) on esittänyt 14.12.2015 – Jyske Finans A/S v. Ligebehandlingsnævnet Ismar Huskicin edustajana

22.2.2016   
            
            
               FI
            
            
               Euroopan unionin virallinen lehti
            
            
               C 68/23
            
         Ennakkoratkaisupyyntö, jonka Vestre Landsret (Tanska) on esittänyt 14.12.2015 – Jyske Finans A/S v. Ligebehandlingsnævnet Ismar Huskicin edustajana
   (Asia C-668/15)
   (2016/C 068/31)
   Oikeudenkäyntikieli: tanska
   
      Ennakkoratkaisua pyytänyt tuomioistuin
   
   Vestre Landsret
   
      Pääasian asianosaiset
   
   
      Valittaja: Jyske Finans A/S
   
      Vastapuoli: Ligebehandlingsnævnet Ismar Huskicin edustajana
   
      Ennakkoratkaisukysymykset
   
   
               1)
            
            
               Onko rodusta ja etnisestä alkuperästä riippumattoman yhdenvertaisen kohtelun periaatteen täytäntöönpanosta annetun neuvoston direktiivin 2000/43/EY (1) 2 artiklan 2 kohdan a alakohtaan sisältyvää etniseen alkuperään perustuvan välittömän syrjinnän kieltoa tulkittava niin, että se on esteenä käsiteltävässä asiassa noudatetun kaltaiselle käytännölle, jonka mukaan muualla kuin Pohjoismaissa, unionin jäsenvaltioissa, Sveitsissä tai Liechtensteinissa syntyneitä henkilöitä kohdellaan vertailukelpoisessa tilanteessa epäsuotuisammin kuin Pohjoismaissa, unionin jäsenvaltioissa, Sveitsissä tai Liechtensteinissa syntyneitä henkilöitä?
            
         
               2)
            
            
               Jos ensimmäiseen kysymykseen vastataan kieltävästi, onko tällainen käytäntö – jollei se ole puolueettomasti perusteltavissa oikeutetulla tavoitteella ja jolleivät tavoitteen saavuttamiseksi käytetyt keinot ole asianmukaisia ja tarpeellisia – neuvoston direktiivin 2000/43/EY 2 artiklan 2 kohdan b alakohdassa tarkoitettua etniseen alkuperään perustuvaa välillistä syrjintää?
            
         
               3)
            
            
               Jos toiseen kysymykseen vastataan myöntävästi, voidaanko tällainen käytäntö lähtökohtaisesti oikeuttaa asianmukaisena ja tarpeellisena keinona toteuttaa rahoitusjärjestelmän käytön estämisestä rahanpesutarkoituksiin sekä terrorismin rahoitukseen 26.10.2005 annetun Euroopan parlamentin ja neuvoston direktiivin 2005/60/EY (2) 13 artiklassa tarkoitettu tehostettu asiakkaan tuntemista koskeva toimenpide?
            
         
      (1)  EYVL L 180, s. 22.
   
      (2)  EUVL L 309, s. 15.